aspectos+tácticos+nos+deportes+en+secundaria

Nas distintas etapas da educación e o bacharelato, na aplicación práctica das unidades didácticas relacionadas coas habilidades deportivas específicas e en concreto cos deportes de adversario e colectivos, abordamos os principios tácticos de cada modalidade dun xeito moi xenérico, escomezando pola táctica individual e grupal e nun segundo paso ver algúns dos fundamentos dende unha perspectiva máis de equipo, sobre todo, nas tarefas de xogo, pero sen apenas profundizar nelas. Imos na procura do autoaprendizaxe, dando pequenas pautas de actuación, plantexando cuestións para que eles as resolvan a través do xogo, ou introducindo variables nas actividades ou tarefas propostas, para desenvolver os principios da táctica, e en cada un deles, dende situacións individuais, grupais e finalmente colectivas. Na primeira etapa, centrámonos nos fundamentos técnicos de carácter xeral, (específicos co Aalumnado de maior nivel de aptitude), e na táctica individual e grupal en base ao xogo. Na segunda etapa, profundizamos nos aspectos técnicos cun marcado xeito específico, de tal forma que adapten os distintos fundamentos ás situacións reais da tarefa a desenvolver, e aplicando os principios tácticos dende unha perspectiva máis global, grupal e colectiva. Facilitásmolles a súa aplicación con normas concretas na que se ten que desenvolver a tarefa, o xogo, etc. No primeiro curso de bacharelato, unha vez establecidos os grupos de nivel en cada habilidade deportiva específica, adecuamos os fundamentos técnico-tácticos a cadanseu, tendo en conta o estudado nos cursos anteriores. En xeral, a técnica específica predomina sobre a xeral, e na táctica introducimos variables nas actividades para desenvolver cuestións relacionadas coa táctica a nivel colectivo. Un exemplo: si queremos mellorar os desdobramentos xogando ao fútbol sala, introducimos a seguinte pauta: sempre haberá xogadores por diante e por detrás do compañeiro en posesión do balón, sin contar co porteiro; deste xeito sempre teremos o equipo equilibrado na fase ofensiva e defensiva, e ademais melloramos a mobilidade, o dinamismo,os apoios, os desmarques,(de tódalas clases),etc e, sobre todo, dámoslle valor aos principios tácticos defensivos, permitindo a recuperación do balón na transición ataque-defensa. A aprendizaxe dos principios tácticos das habilidades deportivas específicas na educación secundaria, debemos de orientala cara ao xogo, como elemento fundamental das sesións, recurrindo de cando en vez a tarefas máis analíticas para profundizaren neles. Máis información ao respecto na seguinte ligazón: [|iniciacion_tecnica_tactica.odg]